Poroszország segítséget nyújtott a felkelőknek, míg a dánok svéd önkéntesektől kaptak támogatást. Az első schleswigi háborút a korábbi status quo megtartásával zárták le előbb Berlinben 1850-ben, majd Londonban 1852-ben. Schleswig (és Holstein) perszonálunióval továbbra is csatlakozott Dániához, de annektálásuk tilos volt. Utóbbit a dánok 1863-ban mégis megkísérelték, mire a második schleswigi háborúban vereséget szenvedtek a porosz-osztrák erőktől.